Les externalitats de l’agricultura periurbana: El cas de l’Horta de Lleida
agricultura periurbana, externalitats, horta de lleida, multifuncionalitat agrària
L’agricultura periurbana, a través de la funció econòmica, social i mediambiental que porta a terme, desenvolupa un nombre elevat d’externalitats positives i negatives. Atès que es tracta de falles del mercat, l’estudi s’ha centrat en l’àmbit de l’Horta de Lleida, on, a través de l’avaluació participativa d’un grup d’experts, s’han detectat trenta-una externalitats generades per aquest espai agrari periurbà. La funció mediambiental és la que genera el benefici social més gran entre la població de l’entorn, sense que aquest benefici suposi un retorn al titular de l’explotació agrària. D’altra banda, una de cada cinc externalitats de l’Horta lleidatana és negativa i genera costos socials que no internalitza el mercat.
Teresa Torres Solé, Olga Fernandez González
Universitat Autònoma de Barcelona. Departament de Geografia
https://dag.revista.uab.es/article/view/339